Током османске владавине један део понтских Грка прелази на ислам, било својевољно, било силом. На почетку Првог светског рата младотурска администрација почиње да спроводи политику асимилације и протеривања свих хришћана Царства, што у великој мери погађа понтске Грке. Трабзон 1916. пада у руке Руског царства, подгревајући идеју о настанку независне понтијске државе. Доласком на власт бољшевика, Октобарском револуцијом (7 новембра 1917.), руска војска повлачи се из регије, да би учествовала у грађанском рату, који је управо почињао (1917-1923.)